МОНГОЛЫН ЦАГ ҮЕ

ОВОГ НЭР: КИЛ ГАН МҮГ

АЛБАН ТУШААЛ: ХУУЛЬ ЗҮЙН ЯАМНЫ ХАРЬЯА ХУАСОН

ГАДААД ИРГЭДИЙГ ТҮР ХАМГААЛАХ ТӨВИЙН ДАРГА,

БНСУ-аас МОНГОЛ УЛСАД СУУХ ЭЛЧИН САЙДЫН ЯАМНЫ КОНСУЛ АСАН

 Уудам цэлгэр тал нутаг, зах хязгааргүй элсэн манхан, хүмүүний сэтгэлийг эзэмдэхгүй байхын аргаггүй үзэсгэлэнт байгаль . Хүн төрөлхтөн байгаль хоёр уусан нэгдэн нэгэн цөм болсон Монголын тал нутаг .

 Солонгос ард түмэн сэтгэл тэнийм тал нутаг цэлмэг хөх тэнгэр, үзэсгэлэнт байгалийг үзэж мэдрэхээр аялдаг улсын нэг нь Монгол юм. Сүүлийн үед Монголыг зорих солонгос аялал жуулчдын тоо өсөн нэмэгдсээр байна. Ковид-19 дэгдэхээс өмнө 2019 онд л гэхэд 100,000 давсан солонгосчууд монгол руу аялалаар очсон бөгөөд энэ нь Орос, Хятадын дараа орж байна. Нөгөө талаар Монгол иргэд хамгийн ихээр ажиллаж амьдарч буй улс нь Солонгос юм. Солонгос улсад ажиллаж амьдарч байгаа монгол иргэдийн нийт орлого нь жилд ойролцоогоор 1 их наяд 500 тэрбум воны гадаад валют монгол руу ордог ба энэ нь монгол улсын төсвийн 1/3 –тэй тэнцдэг.

 Миний хувьд Монгол улсад ажиллаж амьдарч байх үедээ монголын төрийн албаны удирдах албан тушаалтнуудтай уулзахдаа хошигнон тавьдаг асуулт байв. “Монгол улс хэдэн аймагтай вэ? гэж асуухад 21 аймагтай гэж бүгд хариулна. Гэвч би 22 аймагтай гэж хэлмээр санагддаг байлаа. Зарим аймгуудын хүн ам нь 20 мянга орчим байхад 50 мянга орчим монголчууд ажиллаж амьдарч байгаа солонгос улсын хувьд нэлээн том аймгийн хэмжээнд дүйцэхүйц болж байна.

 Солонгос Монгол хоёр орны дипломат харилцаа 1990 оноос эхлэл үүсэлтэй. Монгол улс нь Орос улсын дараа дэлхийд хоёрт орох социалист нийгмийг цогцлоосон ба 1990 оноос ардчилсан нийгэмд шилжин зах зээлийн эдийн засагтай болсон. Тэр цаг үеэс Монгол Солонгос улсын хооронд найрамдалт харилцааг тогтоосон. Орос болон Хятад Япон улстай дипломат харилцаа тогтоон гуравдагч хөрш орны гадаад бодлого баримталж гадаад харилцаагаа өргөжүүлэн хөгжүүлсээр ирсэн байна. Найрсаг хамтын түншлэлтэй дээрх хөрш орнууд дундаас Солонгос улс ч дээгүүр байранд орох нь зүйн хэрэг юм.

 30 жилийн түүхэн харилцаатай хоёр улсад адил төстэй зүйлс их байдаг. Цайлган цагаан сэтгэлийг эрхэм болгодог зан чанар, хүнд хэцүү бэрхшээл тулгарсан ч ажралгүй даван туулах сэтгэлийн тэнхээ, ард түмний зан төлөв нь ижил төстэй зүйл ихээр ажиглагддаг. Солонгос орны хувьд Японы эзлэн түрэмгийлэл, 6.25 солонгосын дайны хүнд он жилүүдээс тодхон харж болно. Монголын ард түмэн ч улс үндэсний өв соёлоо хэвээр нь хадгалж бахархаж, нэгдмэл байдгаараа онцлогтой билээ .Энэ чанар нь Евро Азийг эзэлж байсан агуу их хүн Чингис хааны суут их ухаан сүр хүч үр удамд нь өвлөн ирсэн гэлтэй, хүн ам нь цөөн ч ухаалаг хүчирхэг язгуур удам угсааны үүсэл гаралтай нь тодхон харагддаг.

Хоёр улсын түүхийн хуудсыг сөхөн харвал үндэстний салан тусгаарлалтыг адилхан туулсан хүнд үеүүд байсан нь харилцан биенээ илүү ойлгон мэдэрхэд дөхөмтэй байдаг болов уу.

 Ялгаатай талын хувьд ~ Солонгос нь өнө эртнээс газар тариалан эрхэлж суурин аж амьдралтай байсан бол монгол улс мал аж ахуй эрхлэн нүүдэлчин соёлыг хадгалсаар ирсэн. Мөн түүнчлэн газар нутаг багатай солонгос улсад хүн амын тоо нь харьцангуй их нягтаршил бөөгнөрөл ихтэй аж төрдөг ч монголын хувьд өргөн уудам тал нутагт хүн амын нягтрал багатай амьдардаг дэлхийн цөөхөн орны тоонд багтдаг.

 Өнөөдөр Солонгос Монгол хоёр улс эдийн засаг, нийгэм, соёл урлаг гэх мэт бүхий л салбарт хамтран ажиллаж , харилцаа хамтын ажиллагаагаа улам бүр өргөжүүлэн хөгжүүлж байна.

 Монгол улс зах зээлийн эдийн засагт шилжин солонгосын эдийн засгийн хөгжлийг хөгжлийн нэгэн түлхүүр болгон харилцан туршлага судлан хэрэгжүүлж байна. Мөн Монгол хүмүүс солонгосын өвөрмөц соёлыг нэвтрүүлж , солонгос ард түмнийг илүү ойлгох анд нөхдийн харилцааг цоглоон бүтээж байгаа ийм нөхцөлд хоёр улсын нийгэм соёл, ард түмний сэтгэлийг мэдрэх залуу хойч үе өсөн нэмэгдсээр байна. Солонгос улсад их дээд сургуулиудад эрдмийн зэрэг дэв горилсон 1200 орчим оюутан залуусын урсгал монголдоо буцан очиж нийгмийн бүх л салбарт голлох чухал үүрэг гүйцэтгэсээр байгаа бөгөөд өнөөгийн байдлаар арван мянга орчим монгол залуус солонгост хөлс хүчээ урсган хичээнгүйлэн хичээл сургуульдаа шамдан суралцаж байна.

 Монгол улс ирээдүйн үсрэнгүй их хөгжилд хүрэх цаг тун ойрхон харагддаг. Нийгмийн бүхий л салбарт залуу хойч үеийн нягт харилцаа холбоог илүү анхаарч идэвхийлэх нь чухал нь харагдаж байна. Солонгос Монголын залуу хойч үе, их дээд сургуульд эрдэм өвөртлөн байгаа оюутнууд бүгд ирээдүйн 2 орны хөгжлийн цөм нь билээ. Хоёр улсын харилцаа хамтын ажиллагааг өргөжүүлэн хөгжүүлэхийн төлөө та бидний хичээл зүтгэл цаашлаад хоёр улсын Засгийн газар салбарын бодлогоор хамтран хөгжүүлэхийн төлөө зүтгэх нь манай хоёр орны найрамдалт харилцааг улам их бэхжүүлэх болно оо гэсэн сайхан ерөөлөөр энэхүү нийтлэлээ жаргаая.